Eva Herzigová

Eva Herzigová (Litvínov, 1973ko martxoaren 10a) txekiar top-modelo ohia eta aktorea da. Wonderbra izeneko bularretakoa bultzatu ondoren, mundu mailan ospetsu bilakatu zen.

 Bizitza 
Herzigova 1973an jaio zen Txekiako Errepublikako Most barrutian dagoen Litvinove udalerrian. Hantxe bizi izan zen familiarekin 1989ra arte. Bi neba-ahizpa ditu: Giri izeneko neba eta Lenka izeneko ahizpa, 

 Modelo ibilbidea 
16 urte zituenean, lagun batek Madison modelo-agentziak Pragan antolatzen zuen lehiaketa batera aurkeztera animatu zuen, eta ezustean lehen postua lortu zuen.
Lehiaketa irabazi ondoren, Parisera joan zen bizitzera, eta bertan lortu zuen Wonderbraren irudi gisa lehen agerraldi garrantzitsua, 1990ean. Kanpaina horrek munduari bira eman zion eta txekiar gazteak ospea lortu zuen, horrela bere ibilbide profesionalari hasiera emanez. Guess? markako jeans kanpainan ere agertu zen.ezkerrera|thumb|256x256px|Eva Herzigova 1997an.Victoria's Secret etxeko katalogoan eta Sports Illustrated aldizkarian agertu zen. Zenbait filmetan parte hartu zuen, eta Playboy aldizkarirako posatu zuen biluzik, 2004ko abuztuan.

2011n, Duran Duranen bideo musikalean parte hartu zuen Evak, Girl Panic!, Yasmin Le Bon, Cindy Crawford, Helena Christensen eta Naomi Campbell modeloekin batera.

2013an, Brian Atwood diseinatzailearentzat posatu zuen, Something's Got to Give filmean Marilyn Monroe imitatuz.

Besteak beste, “Maybelline”, “Calvin Klein”, “Christian Dior”, “Laura Biagiotti” eta “Rocco Barocco”-rentzako kanpainetan parte hartu zuen. Eta munduko diseinatzaile nagusiekin lan egin zuen, besteak beste, John Galliano, Vivienne Westwood, Gianni Versace, Giorgio Armani, Thierry Mugler eta Paco Rabannerekin.

 Bizitza pertsonala 
Bon Jovi bateria-jotzailearekin ezkondu zen, 1996ko irailean, Tico Torresekin. Bikotea 1998ko ekainean dibortziatu zen.

Hiru seme-alaba izan zituen Gregorio Marsiajekin: George (2007ko ekainaren 1ean jaioa, Turinen), Philipe (2011ko martxoaren 13an jaioa) eta Edward (2013ko apirilean jaioa)."Eva Herzigova Gives Birth To Second Child"  March 29, 2011, Star Pulse.com

 Filmografia 
FilmaUrteaRolaOharrakInferno1992Telebistan emanaLes Anges gardiens 1995Tchouk Tchouk NougatL'amico del cuore1998Frida SetaJust for the Time Being2000ChristineModigliani2004Olga KhokhlovaThe Picture of Dorian Gray (Dorian Grayren erretratua)2005Eva - corto de Gaspar Noe2005Eva HerzigováGirl Panic! - Duran Duran2011Bere buruaCha cha cha2013MIchellePohádkář2014KarlaJan Masaryk: la traición de Múnich2017MadlaIsabel Marant, naissance d'une collection2019Bere burua

 Costa Concordia gurutzaontziaren inaugurazioa 
Aktoreak bete zuen ontzi guztien ohiko inaugurazio ekitaldia: Costa Concordia ontziaren kroskoaren kontra xanpain botila bat apurtzea. Hala ere, botila ez zen hautsi, eta zantzu txar gisa interpretatu zen. Ontzia 2012an hondoratu zen.

 Erreferentziak 

 Kanpo estekak 
 Webgune ofiziala

Kategoria:Txekiako modeloak
Kategoria:Txekiako aktoreak
Kategoria:Playmateak
Kategoria:Ústí nad Labem eskualdeko jendea
Kategoria:Emakume modeloak
Kategoria:Emakume aktoreak